
                                              Nr.23/280/2013
P.L.x 225/2013
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.47/2013 privind unele măsuri în domeniul instrumentelor structurale care privesc beneficiarii direcţi finanţaţi din fonduri externe nerambursabile, precum şi unele măsuri financiare în domeniul ex-ISPA din sectorul transporturi, transmis cu P.L.x 225/2013 din 18 iunie 2013.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu
[image: image2.png]ROMANIA




Parlamentul  României

Camera  Deputaţilor

Comisia pentru industrii si servicii

Bucureşti, 25.06.2013



 Nr.23/280/2013
P.L.x 225/2013
R A P O R T

asupra proiectului de Lege pentru aprobarea Ordonanţei de urgenţă a Guvernului nr.47/2013 privind unele măsuri în domeniul instrumentelor structurale care privesc beneficiarii direcţi finanţaţi din fonduri externe nerambursabile, precum şi unele măsuri financiare în domeniul ex-ISPA
din sectorul transporturi

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată pentru avizarea în fond a proiectului de Lege pentru aprobarea Ordonanţei de urgenţă a Guvernului nr.47/2013 privind unele măsuri în domeniul instrumentelor structurale care privesc beneficiarii direcţi finanţaţi din fonduri externe nerambursabile, precum şi unele măsuri financiare în domeniul ex-ISPA din sectorul transporturi, transmis cu P.L.x 225/2013 din 18 iunie 2013 şi înregistrat la comisie sub nr.23/280/2013 din 19 iunie 2013.


Conform dispoziţiilor art.75 alin.(1) din Constituţia României, republicată, Camera decizională pentru acest proiect de lege este Camera Deputaţilor.

Acest proiect de lege a fost adoptat de Senat în şedinţa din 17 iunie 2013.

Proiectul de lege a fost avizat favorabil de Consiliul Legislativ, cu adresa nr.443 din 23 mai 2013, cu observaţii şi propuneri, care au fost preluate de iniţiator.

Proiectul de lege are ca obiect de reglementare modul de exercitare a evaluării şi controlului capacităţii administrative, măsurile care se pot stabili de către Autoritatea de Management POS Transport, sancţiunile aplicabile beneficiarilor direcţi ca urmare a nepunerii în aplicare a măsurilor stabilite de către Autoritate în exercitarea controlului şi evaluării capacităţii administrative, precum şi căile de atac administrative împotriva actelor emise de Autoritatea de Management POS Transport.

Aşa cum se arată şi în cuprinsul Notei de fundamentare, demersul legislativ îşi propune să contribuie la consolidarea mecanismului instituţional aferent beneficiarilor direcţi finanţaţi din fonduri externe nerambursabile, în considerarea tuturor aspectelor relevate de către Comisia Europeană în cadrul scrisorii sale – ARES (2013) 826316 din 24 aprilie 2013, cu privire la modificările majore apărute în procesul de restructurare a beneficiarilor POS Transport – Compania Naţională de Autostrăzi şi Drumuri Naţionale din România şi Căile Ferate Române.

De asemenea, în ceea ce priveşte stabilirea măsurilor financiare în domeniul ex-ISPA, la elaborarea proiectului s-a ţinut cont de prevederile Ghidului CE pentru închiderea proiectelor finanţate din fonduri de coeziune şi ex-ISPA, în virtutea cărora aceste proiecte beneficiază de o perioadă de graţie de 12 luni de la data eligibilităţii pentru a finaliza lucrările din surse naţionale  asigurându-se, astfel, funcţionalitatea investiţiilor.



Membrii Comisiei pentru industrii şi servicii au examinat proiectul de lege şi documentele conexe în şedinţa din 25 iunie 2013.



În urma dezbaterilor, membrii comisiei au hotărât, în unanimitate, adoptarea proiectului de Lege pentru aprobarea Ordonanţei de urgenţă a Guvernului nr.47/2013 privind unele măsuri în domeniul instrumentelor structurale care privesc beneficiarii direcţi finanţaţi din fonduri externe nerambursabile, precum şi unele măsuri financiare în domeniul ex-ISPA din sectorul transporturi, în forma adoptată de Senat.


În raport de obiectul şi conţinutul său, proiectul de lege face parte din categoria legilor ordinare.

                               PREŞEDINTE,                                 SECRETAR,

                                 Iulian Iancu                                    Radu Ţîmpău
Consilier parlamentar, Ioan Bivolaru
Consultant parlamentar, Monica Tudor

